CELEX: 42010X1120(01)
Language: mt
Date: 2010-11-20 00:00:00
Title: Ir-Regolament Nru 29 tal-Kummissjoni Ekonomika għall-Ewropa tan-Nazzjonijiet Uniti (UN/ECE) – Id-dispożizzjonijiet uniformi li jikkonċernaw l-approvazzjoni ta’ vetturi fir-rigward tal-protezzjoni tal-okkupanti tal-kabina ta’ vettura kummerċjali

20.11.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 304/21
               
            It-testi oriġinali UN/ECE biss għandhom effett legali skont id-dritt pubbliku internazzjonali. L-istatus u d-data tad-dħul fis-seħħ ta’ dan ir-Regolament għandhom jiġu ċċekkjati fl-aħħar verżjoni tad-dokument TRANS/WP.29/343 tal-istatus UN/ECE, disponibbli fuq:
      http://www.unece.org/trans/main/wp29/wp29wgs/wp29gen/wp29fdocstts.html
      Ir-Regolament Nru 29 tal-Kummissjoni Ekonomika għall-Ewropa tan-Nazzjonijiet Uniti (UN/ECE) – Id-dispożizzjonijiet uniformi li jikkonċernaw l-approvazzjoni ta’ vetturi fir-rigward tal-protezzjoni tal-okkupanti tal-kabina ta’ vettura kummerċjali
      Tinkorpora t-test validu kollu sa:
      Is-serje 03 tal-emendi – Id-data tad-dħul fis-seħħ: it-30 ta’ Jannar 2011.
      WERREJ
      REGOLAMENT
      
                  1.
               
               Il-kamp ta’ applikazzjoni
               
            
                  2.
               
               Definizzjonijiet
               
            
                  3.
               
               Applikazzjoni għall-approvazzjoni
               
            
                  4.
               
               Approvazzjoni
               
            
                  5.
               
               Rekwiżiti
               
            
                  6.
               
               Il-modifiki u l-estensjoni tal-approvazzjoni tat-tip ta’ vettura
               
            
                  7.
               
               Konformità tal-produzzjoni
               
            
                  8.
               
               Sanzjonijiet għal nuqqas ta’ konformità tal-produzzjoni
               
            
                  9.
               
               Produzzjoni mwaqqfa għalkollox
               
            
                  10.
               
               Dispożizzjonijiet Tranżizzjonali
               
            
                  11.
               
               L-ismijiet u l-indirizzi tas-Servizzi Tekniċi responsabbli mit-twettiq tat-testijiet ta’ approvazzjoni, u tad-Dipartimenti Amministrattivi
               
            ANNESSI
      
                  Anness 1 –
               
               
                  Dokumentazzjoni tal-approvazzjoni tat-tip ECE
                  
                     Parti 1– Mudell tad-Dokument ta’ Informazzjoni
                  
                     Parti 2– Komunikazzjoni
               
               
            
                  Anness 2 –
               
               Arranġamenti tal-marki tal-approvazzjoni
               
            
                  Anness 3 –
               
               
                  Il-proċedura tat-test
                  
                     Appendiċi 1: Istruzzjonijiet għat-twaħħil tal-vetturi mas-sodda tal-ittestjar
                  
                     Appendiċi 2: Il-manikin li għandu jintuża biex jiġi vverifikat l-ispazju tar-reżistenza
               
               
            
                  Anness 4 –
               
               
                  Il-proċedura biex jiġu ddeterminati l-punt “H” u l-angolu effettiv tat-torso għall-pożizzjonijiet bil-qiegħda fil-vetturi bil-magna
                  
                     Appendiċi 1: Deskrizzjoni tal-magna tridimensjonali tal-punt H
                  
                     Appendiċi 2: Sistema tridimensjonali ta’ referenza
               
               
            
                  Anness 5 –
               
               Id-dejta ta’ referenza li tikkonċerna l-pożizzjonijiet bilqiegħda
               
            1.   IL-KAMP TA’ APPLIKAZZJONI
      Dan ir-Regolament japplika għall-vetturi b’kabina tas-sewwieq separata tal-kategorija N (1) fir-rigward tal-protezzjoni tal-okkupanti tal-kabina.
      2.   DEFINIZZJONIJIET
      Għall-finijiet ta’ dan ir-Regolament:
      
                  2.1.
               
               
                  “approvazzjoni ta’ vettura” tfisser l-approvazzjoni ta’ tip ta’ vettura skont ir-rekwiżiti ta’ dan ir-Regolament, fir-rigward tal-protezzjoni tal-okkupanti tal-kabina ta’ vettura f’każ ta’ impatt head-on jew f’każ li tinqaleb il-vettura,
               
            
                  2.2.
               
               
                  “tip ta’ vettura” tfisser kategorija ta’ vettura bil-mutur li ma tvarjax fl-elementi essenzjali bħalma huma:
                  
                              2.2.1.
                           
                           
                              il-qisien, il-forom u l-materjali tal-komponenti tal-kabina tal-vettura; jew
                           
                        
                              2.2.2.
                           
                           
                              il-mod kif inhi mwaħħla l-kabina mal-frejm tax-xażi;
                           
                        
            
                  2.3.
               
               
                  “pjan trasversali” tfisser pjan wieqaf perpendikulari mal-pjan lonġitudinali tal-vettura;
               
            
                  2.4.
               
               
                  “pjan lonġitudinali” tfisser pjan parallel mal-pjan lonġitudinali medjan tal-vettura;
               
            
                  2.5.
               
               
                  “Vettura bil-kabina fuq il-magna” tfisser vettura li jkollha aktar minn nofs it-tul tal-magna lura mill-aktar punt ’il quddiem tal-bażi tal-windskrin u l-hub tar-rota tal-istering tkun fl-ewwel kwart tat-tul tal-vettura.
               
            
                  2.6.
               
               
                  “il-punt R” tfisser il-punt ta’ referenza bilqiegħda kif iddefinit fl-Anness 4, paragrafu 2.4.
               
            
                  2.7.
               
               
                  “il-punt H” tfisser il-punt iddefinit fl-Anness 4, paragrafu 2.3.
               
            
                  2.8.
               
               
                  “Test A” tfisser test ta’ impatt frontali maħsub biex jevalwa r-reżistenza ta’ kabina f’inċident ta’ impatt frontali.
               
            
                  2.9.
               
               
                  “Test B” tfisser test ta’ impatt tal-pilastri A tal-kabina maħsub biex jevalwa r-reżistenza ta’ kabina f’inċident li fih il-vettura tinqaleb 90° bl-impatt sussegwenti.
               
            
                  2.10.
               
               
                  “Test C” tfisser test tas-saħħa tas-saqaf tal-kabina maħsub biex jevalwa r-reżistenza ta’ kabina f’inċident li fih il-vettura tinqaleb 180°.
               
            
                  2.11.
               
               
                  “Pilastru A” tfisser appoġġ tas-saqaf quddiem nett u barra nett.
               
            
                  2.12.
               
               
                  “Windskrin” tfisser il-ħġieġ ta’ quddiem tal-vettura li tinsab bejn il-pilastri A.
               
            3.   L-APPLIKAZZJONI GĦALL-APPROVAZZJONI
      3.1.   L-applikazzjoni għall-approvazzjoni ta’ tip ta’ vettura fir-rigward tal-protezzjoni tal-okkupanti tal-kabina ta’ vettura għandha titressaq mill-manifattur tal-vettura jew mir-rappreżentant dovutament akkreditat tiegħu.
      3.2.   Għandu jkollha magħha disinji tal-vettura, li juru l-pożizzjoni tal-kabina fuq il-vettura u l-mod kif titwaħħal, u disinji suffiċjentement dettaljati tal-istruttura tal-kabina, u għandhom jitressqu tliet kopji ta’ dawn id-disinji kollha. Mudell tad-dokument ta’ informazzjoni dwar il-karatteristiċi tal-kostruzzjoni huwa pprovdut fl-Anness 1, Parti 1.
      4.   L-APPROVAZZJONI
      4.1.   Jekk it-tip tal-vettura mressqa għall-approvazzjoni skont dan ir-Regolament jissodisfa r-rekwiżiti tal-paragrafu 5 tiegħu, għandha tingħata l-approvazzjoni għal dik it-tip ta’ vettura.
      4.2.   Numru ta’ approvazzjoni għandu jiġi assenjat għal kull tip approvat. L-ewwel żewġ figuri (attwalment 03 li jikkorrispondi għas-serje 03 tal-emendi) għandhom jindikaw is-serje ta’ emendi li jinkorporaw l-emendi tekniċi l-aktar reċenti u importanti magħmula għar-Regolament fiż-żmien tal-ħruġ tal-approvazzjoni. L-istess Parti Kontraenti ma għandhiex tassenja l-istess numru għal tip ta’ vettura oħra fi ħdan it-tifsira tal-paragrafu 2.2 hawn fuq.
      4.3.   Għandha tintbagħat notifika ta’ approvazzjoni jew ta’ estensjoni jew ta’ ċaħda jew ta’ rtirar tal-approvazzjoni jew ta’ produzzjoni mwaqqfa għalkollox ta’ tip ta’ vettura skont dan ir-Regolament mill-Partijiet għall-Ftehim li japplikaw dan ir-Regolament permezz ta’ formola li tikkonforma mal-mudell fl-Anness 1 ta’ dan ir-Regolament.
      4.4.   Ma’ kull vettura li tikkonforma ma’ tip ta’ vettura approvat skont dan ir-Regolament, għandha titwaħħal, b’mod li jidher u f’post li huwa faċilment aċċessibbli li jiġi speċifikat fuq il-formola tal-approvazzjoni, marka ta’ approvazzjoni internazzjonali li tikkonsisti minn:
      
                  4.4.1.
               
               
                  ċirku madwar l-ittra “E” segwit min-numru li jiddistingwi lill-pajjiż li ta l-approvazzjoni (2) u
               
            
                  4.4.2.
               
               
                  in-numru ta’ dan ir-Regolament, segwit mill-ittra ‘R’, sing u n-numru tal-approvazzjoni, fuq il-lemin taċ-ċirku kif preskritt fil-paragrafu 4.4.1.;
               
            4.5.   Jekk il-vettura tkun konformi ma’ tip ta’ vettura approvata, taħt wieħed jew aktar Regolamenti oħra annessi ma’ dan il-Ftehim, fil-pajjiż li jkun ħareġ l-approvazzjoni skont dan ir-Regolament, is-simbolu msemmi fil-paragrafu 4.4.1 ma għandux għalfejn jittenna; f’dan il-każ in-numru u s-simboli addizzjonali tar-Regolamenti kollha li skonthom inħarġet l-approvazzjoni fil-pajjiż li jkun ħareġ l-approvazzjoni skont dan ir-Regolament għandhom jitqiegħdu f’kolonni wieqfa fuq in-naħa tal-lemin tas-simbolu li hemm preskritt fil-paragrafu 4.4.1.
      4.6.   Il-marka tal-approvazzjoni trid tkun tista’ tinqara b’mod ċar u li ma tistax titħassar.
      4.7.   Il-marka tal-approvazzjoni għandha titqiegħed qrib it-tabella tad-dejta tal-vettura jew fuqha.
      4.8.   L-Anness 2 ta’ dan ir-Regolament jagħti eżempji ta’ arranġamenti tal-marki tal-approvazzjoni.
      5.   REKWIŻITI
      5.1.   Rekwiżiti ġenerali
      5.1.1.   Il-kabina tal-vettura għandha tkun iddiżinjata u mwaħħla mal-vettura b’mod u manjiera li jiġi eliminat kemm jista’ jkun ir-riskju ta’ korrimenti tal-okkupanti f’każ ta’ inċident.
      5.1.2.   Il-vetturi tal-kategoriji N1 u tal-kategoriji N2 b’massa grossa tal-vettura li ma taqbiżx is-7.5 tunnellati għandhom jiġu soġġetti għat-testijiet A u C, kif deskritt fl-Anness 3, paragrafi 5 u 7.
      Madankollu, tip ta’ vettura li jkun ġie approvat skont ir-Regolament Nru 33 jew ir-Regolament Nru 94 jista’ jitqies li jkun issodisfa r-rekwiżiti dwar l-impatt frontali (it-test A).
      5.1.3.   Il-vetturi tal-kategoriji N3 u l-vetturi tal-kategoriji N2 b’massa grossa tal-vettura li taqbeż is-7.5 tunnellati għandhom jiġu soġġetti għat-testijiet A, B, u C, kif deskritt fl-Anness 3, paragrafi 5, 6 u 7.
      5.1.4.   It-test A (l-impatt frontali) għandu jsir biss fuq vetturi bil-kabina fuq il-magna.
      5.1.5.   Jistgħu jintużaw kabina waħda, tnejn jew tlieta, skont kif jagħżel il-manifattur, biex tintwera l-konformità mal-paragrafi 5.1.2 jew 5.1.3 hawn fuq. Madankollu, iż-żewġ fażijiet fit-test C, jekk applikabbli, għandhom jitwettqu fuq l-istess kabina.
      5.1.6.   L-ebda wieħed mit-testijiet A, B u C ma jeħtieġ li jitwettaq jekk il-manifattur ikun jista’ juri, permezz ta’ simulazzjoni bil-kompjuter jew kalkoli tas-saħħa tal-partijiet komponenti tal-kabina jew permezz ta’ mezzi oħra għas-sodisfazzjon tas-Servizz Tekniku, li l-kabina mhux se jsirilha tibdil li jkun perikoluż għall-okkupanti (penetrazzjoni fl-ispazju tas-sopravivenza) jekk tkun soġġetta għall-kundizzjonijiet tat-testijiet.
      5.2.   L-ispazju tas-sopravivenza meħtieġ wara t-test jew it-testijiet
      5.2.1.   Wara li jitwettqilha kull wieħed mit-testijiet li saret referenza għalihom fil-paragrafi 5.1.2 jew 5.1.3, il-kabina tal-vettura għandu jkollha spazju tas-sopravivenza li jippermetti li l-manikin joqgħod fuq is-sit, kif iddefinit fl-Anness 3, Appendiċi 2, meta dan tal-aħħar ikun f’pożizzjoni medjana, mingħajr kuntatt bejn il-manikin tat-test u l-partijiet mhux reżistenti b’ebusija Shore ta’ 50 jew aktar. Ma għandhomx jiġu kkunsidrati l-partijiet mhux reżistenti li jistgħu jitwarrbu minn ħdejn il-manikin tat-test mingħajr l-ebda għodda, b’forza ta’ inqas minn 100 N. Biex tiġi ffaċilitata l-installazzjoni, il-manikin jista’ jiddaħħal meta jkun żarmat u jiġi armat fil-kabina. Għaldaqstant, is-sit għandu jiġi aġġustat għall-pożizzjoni l-aktar lura tiegħu u l-manikin għandu jiġi armat għalkollox u jitqiegħed b’mod u manjiera li l-punt H tiegħu jikkoinċidi mal-punt R. Imbagħad, is-sit għandu jitressaq ’il quddiem għall-pożizzjoni medjana tiegħu biex jiġi evalwat l-ispazju tas-sopravivenza. Bħala alternattiva għall-manikin tat-test definit fl-Anness 3, Appendiċi 2, jista’ jintuża manikin raġel tat-tip Hybrid II jew III ta’ daqs ta’ ħamsin fil-mija, bi strumenti tal-kejl jew mingħajrhom, li d-deskrizzjoni tagħhom tingħata fir-Regolament Nru 94.
      5.2.2.   L-ispazju definit hekk għandu jiġi vverifikat għal kull sit ipprovdut mill-manifattur.
      5.3.   Kundizzjonijiet oħra
      5.3.1.   Matul it-testijiet, il-komponenti li bihom il-kabina titwaħħal mal-frejm tax-xażi, jistgħu jitgħawġu jew jinksiru, sakemm il-kabina tibqa’ mwaħħla mal-frejm tax-xażi.
      5.3.2.   L-ebda bieba ma għandha tinfetaħ matul it-testijiet, iżda l-bibien ma għandhomx ikunu meħtieġa li jinfetħu wara l-ittestjar.
      6.   IL-MODIFIKI U L-ESTENSJONI TAL-APPROVAZZJONI TAT-TIP TA’ VETTURA
      6.1.   Kull modifika tat-tip ta’ vettura għandha tkun innotifikata lid-dipartiment amministrattiv li approva t-tip ta’ vettura. Id-dipartiment jista’ mbagħad:
      
                  6.1.1.
               
               
                  jikkunsidra li l-modifiki li saru x’aktarx ma jkollhomx effett konsiderevolment negattiv, u li f’kull każ, il-vettura xorta tikkonforma mar-rekwiżiti; jew
               
            
                  6.1.2.
               
               
                  jitlob rapport tat-test ieħor mis-Servizz Tekniku responsabbli għat-twettiq tat-testijiet.
               
            6.2.   Il-konferma jew ir-rifjut tal-approvazzjoni, li jispeċifikaw it-tibdiliet, għandhom ikunu ikkomunikati lill-Partijiet Kontraenti għall-Ftehim li japplikaw dan ir-Regolament permezz tal-proċedura indikata fil-paragrafu 4.3. hawn fuq.
      6.3.   L-awtorità kompetenti li toħroġ estensjoni tal-approvazzjoni għandha tassenja numru serjali għal kull estensjoni u tinforma b’dan lill-Partijiet l-oħra għall-Ftehim tal-1958 li japplikaw dawn ir-Regolament permezz ta’ formola ta’ komunikazzjoni li tikkonforma mal-mudell fl-Anness 1 ta’ dan ir-Regolament.
      7.   KONFORMITÀ TAL-PRODUZZJONI
      Il-konformità tal-proċeduri tal-produzzjoni għandha tkun skont dawk stipolati fil-Ftehim, Appendiċi 2 (E/ECE/324-E/ECE/TRANS/505/Rev.2), u jissodisfaw il-kundizzjonijiet li ġejjin:
      7.1.   Kull vettura approvata skont dan ir-Regolament għandha tkun immanifatturata b’mod li tikkonforma mat-tip approvat billi tissodisfa r-rekwiżiti stabbiliti fil-paragrafu 5 ta’ hawn fuq.
      7.2.   L-Awtorità Kompetenti li tkun tat l-approvazzjoni tista’ fi kwalunkwe ħin tivverifika l-konformità tal-mezzi ta’ kontroll li huma applikabbli għal kull unità tal-produzzjoni. Il-frekwenza normali ta’ dawn il-verifiki għandha tkun ta’ darba kull sentejn.
      8.   SANZJONIJIET GĦAL NUQQAS TA’ KONFORMITÀ TAL-PRODUZZJONI
      8.1.   L-approvazzjoni mogħtija fir-rigward tat-tip tal-vettura skont dan ir-Regolament tista’ tiġi rtirata jekk ir-rekwiżiti stipulati fil-paragrafu 7.1 ta’ hawn fuq ma jkunux rispettati.
      8.2.   Jekk Parti tal-Ftehim li tapplika dan ir-Regolament tirtira l-approvazzjoni li kienet tat qabel, għandha minnufih tavża b’dan lill-Partijiet Kontraenti l-oħra li qed japplikaw dan ir-Regolament permezz ta’ formola ta’ komunikazzjoni konformi mal-mudell fl-Anness 1 għal dan ir-Regolament.
      9.   PRODUZZJONI MWAQQFA GĦAL KOLLOX
      Jekk id-detentur ta’ approvazzjoni jieqaf b’mod permanenti mill-manifattura ta’ tip ta’ vettura approvat skont dan ir-Regolament, għandu jinforma b’dan lill-awtorità li tat l-approvazzjoni. Hekk kif tirċievi l-komunikazzjoni rilevanti, dik l-awtorità għandha tinforma b’dan lill-Partijiet l-oħra tal-Ftehim tal-1958 li qegħdin japplikaw dan ir-Regolament, permezz ta’ formola ta’ komunikazzjoni li tikkonforma mal-mudell fl-Anness 1 għal dan ir-Regolament.
      10.   DISPOŻIZZJONIJIET TRANŻIZZJONALI
      10.1.   Mid-data uffiċjali tad-dħul fis-seħħ tas-serje 02 tal-emendi, l-ebda Parti Kontraenti li qed tapplika dan ir-Regolament ma għandha tirrifjuta li tagħti l-approvazzjoni ECE skont dan ir-Regolament kif emendat mis-serje 02 tal-emendi.
      10.2.   Mill-1 ta’ Ottubru 2002, il-Parti Kontraenti li tapplika dan ir-Regolament għandha tagħti l-approvazzjonijiet ECE unikament jekk ir-rekwiżiti ta’ dan ir-Regolament, kif emendati mis-serje 02 tal-emendi, jiġu sodisfatti.
      10.3.   Mill-1 ta’ Ottubru 2006, il-Parti Kontraenti li tapplika dan ir-Regolament tista’ tirrifjuta li tirrikonoxxi l-approvazzjonijiet li ma ngħatawx b’konformità mas-serje 02 tal-emendi ta’ dan ir-Regolament.
      10.4.   Mid-data uffiċjali tad-dħul fis-seħħ tas-serje 03 tal-emendi, l-ebda Parti Kontraenti li tapplika dan ir-Regolament ma għandha tirrifjuta li tagħti l-approvazzjoni ECE skont dan ir-Regolament kif emendat mis-serje 03 tal-emendi.
      10.5.   Minn 72 xahar wara d-data tad-dħul fis-seħħ tas-serje 03 tal-emendi, il-Partijiet Kontraenti li japplikaw dan ir-Regolament għandhom jagħtu l-approvazzjoni ECE skont dan ir-Regolament għat-tipi l-ġodda tal-kabini unikament jekk ir-rekwiżiti ta’ dan ir-Regolament, kif emendati mis-serje 03 tal-emendi, jiġu sodisfatti.
      10.6.   Il-Partijiet Kontraenti li japplikaw dan ir-Regolament ma għandhomx jirrifjutaw li jagħtu estensjonijiet tal-approvazzjoni għas-serje preċedenti tal-emendi ta’ dan ir-Regolament.
      10.7.   Il-Partijiet Kontraenti li japplikaw dan ir-Regolament għandhom ikomplu jagħtu l-approvazzjonijiet għal dawk it-tipi ta’ vetturi li jikkonformaw mar-rekwiżiti ta’ dan ir-Regolament kif emendati mis-serje preċedenti tal-emendi matul il-perjodu ta’ 72 xahar ta’ wara d-data tad-dħul fis-seħħ tas-serje 03 tal-emendi.
      10.8.   L-ebda Parti Kontraenti li tapplika dan ir-Regolament ma għandha tirrifjuta tip ta’ approvazzjoni nazzjonali jew reġjonali ta’ vettura tat-tip approvata għas-serje 03 tal-emendi ta’ dan ir-Regolament.
      10.9.   Anki wara d-dħul fis-seħħ tas-serje 03 tal-emendi ta’ dan ir-Regolament, l-approvazzjonijiet tal-vetturi għas-serje preċedenti ta’ emendi ta’ dan ir-Regolament għandhom jibqgħu validi u l-Partijiet Kontraenti li japplikaw dan ir-Regolament għandhom jibqgħu jaċċettawhom.
      11.   L-ISMIJIET U L-INDIRIZZI TAS-SERVIZZI TEKNIĊI RESPONSABBLI MIT-TWETTIQ TAT-TESTIJIET TAL-APPROVAZZJONI, U TAD-DIPARTMENTI AMMINISTRATTIVI
      Il-Partijiet Kontraenti għall-Ftehim, li japplikaw dan ir-Regolament, għandhom jikkomunikaw lis-Segretarjat tan-Nazzjonijiet Uniti l-ismijiet u l-indirizzi tas-Servizzi Tekniċi responsabbli mit-twettiq tat-testijiet tal-approvazzjoni, u tad-Dipartimenti Amministrattivi li jagħtu l-approvazzjoni u fejn għandhom jintbagħtu l-formoli li jiċċertifikaw l-approvazzjoni jew l-estensjoni jew ir-rifjut jew l-irtirar tal-approvazzjoni, maħruġa f’pajjiżi oħra.
      
         (1)  Kif iddefinit fl-Anness 7 tar-Riżoluzzjoni Konsolidata dwar il-Kostruzzjoni tal-Vetturi (R.E.3), (id-dokument TRANS/WP.29/78/Rev.1/Amend.2 kif emendat l-aħħar mill-Emenda 4).
      
         (2)  1 għall-Ġermanja, 2 għal Franza, 3 għall-Italja, 4 għall-Pajjiżi l-Baxxi, 5 għall-Iżvezja, 6 għall-Belġju, 7 għall-Ungerija, 8 għar-Repubblika Ċeka, 9 għal Spanja, 10 għas-Serbja, 11 għar-Renju Unit, 12 għall-Awstrija, 13 għal-Lussemburgu, 14 għall-Isvizzera, 15 (vojta), 16 għan-Norveġja, 17 għall-Finlandja, 18 għad-Danimarka, 19 għar-Rumanija, 20 għall-Polonja, 21 għall-Portugall, 22 għall-Federazzjoni Russa, 23 għall-Greċja, 24 għall-Irlanda, 25 għall-Kroazja, 26 għas-Slovenja, 27 għas-Slovakkja, 28 għall-Belarus, 29 għall-Estonja, 30 (vojta), 31 għall-Bożnja u Ħerzegovina, 32 għal-Latvja, 33 (vojta), 34 għall-Bulgarija, 35 (vojta), 36 għal-Litwanja, 37 għat-Turkija, 38 (vojta), 39 għall-Ażerbajġan, 40 għal dik li kienet ir-Repubblika Jugoslava tal-Maċedonja, 41 (vojta), 42 għall-Unjoni Ewropea (L-approvazzjonijiet jingħataw mill-Istati Membri tagħha li jużaw is-simbolu UNECE rispettiv tagħhom), 43 għall-Ġappun, 44 (vojta), 45 għall-Awstralja, 46 għall-Ukraina, 47 għall-Afrika t’Isfel, 48 għan-New Zealand, 49 għal Ċipru, 50 għal Malta, 51 għar-Repubblika tal-Korea, 52 għall-Malasja, 53 għat-Tajlandja, 54 u 55 (vojta) u 56 għall-Montenegro, 57 (vojta) u 58 għat-Tuneżija. In-numri sussegwenti għandhom jiġu assenjati lill-pajjiżi l-oħra fl-ordni kronoloġiku li fiha jirratifikaw jew jaċċedu għall-Ftehim Li Jikkonċerna L-Adozzjoni Ta’ Preskrizzjonijiet Tekniċi Uniformi Għall-Vetturi bir-Roti, Għall-apparat U Għall-Partijiet Li Jistgħu jitwaħħlu u/jew jintużaw Fuq Vetturi Bir-Roti u L-Kondizzjonijiet Għall-Għarfien Reċiproku tal-Approvazzjonijiet Mogħtija Abbażi ta’ dawn il-Preskrizzjonijiet, u n-numri assenjati b’dan il-mod għandhom ikunu kkomunikati mis-Segretarju Ġenerali tan-Nazzjonijiet Uniti lill-Partijiet Kontraenti għall-Ftehim.
      
         ANNESS 1
         
            DOKUMENTAZZJONI TAL-APPROVAZZJONI TAT-TIP ECE
         
         
            Parti 1
         
         MUDELL TAD-DOKUMENT TA’ INFORMAZZJONI
         Skont ir-Regolament Nru 29 dwar l-approvazzjoni tat-tip tal-kabina
         
                     
                        L-informazzjoni li ġejja, jekk applikabbli, għandha tiġi pprovduta fi tliet kopji u għandha tinkludi werrej. Kull disinn għandu jiġi pprovdut fi skala xierqa u f’biżżejjed dettall f’daqs A4 jew f’fowlder ta’ format A4. Jekk ikun hemm xi ritratti, dawn għandhom juru biżżejjed dettall.
                     
                  
               1.   Ġenerali …
         1.1.   Għamla (isem kummerċjali tal-manifattur): …
         1.2.   Tip: …
         1.3.   Mezz ta’ identifikazzjoni tat-tip, jekk ikun immarkat fuq il-vettura: …
         1.3.3.   Il-post ta’ dik il-marka: …
         1.4.   Kategorija tal-vettura (1): …
         1.5.   Isem u indirizz tal-manifattur: …
         1.6.   Indirizz(i) tal-impjant(i) tal-immontar: …
         2.   Karatteristiċi tal-Kostruzzjoni Ġenerali tal-Vettura …
         2.1.   Ritratti u/jew tpinġija ta’ vettura rappreżentattiva: …
         2.2.   Tpinġija bil-qisien tal-vettura kollha: …
         2.3.   Numru ta’ fusien u roti: …
         2.6.   Pożizzjoni u arranġament tal-magna: …
         2.7.   Kabina tas-sewqan (kabina fuq il-magna jew bonit) (2) …
         2.8.   Naħa tas-sewqan: …
         3.   Mases u Qisien (f’kg u mm) (fejn applikabbli, irreferi għat-tpinġija) …
         3.1.   Massa mgħobbija massima teknikament permissibbli ddikjarata mill-manifattur: …
         3.2.   Massa massima teknikament permissibbli għall-fus jew fusien ta’ quddiem tal-vettura: …
         4.   Kabina: …
         4.1.   Tip ta’ kabina: (normali/tal-irqad/tal-irqad b’livell superjuri) (3): …
         4.2.   Materjal użat u metodi ta’ kostruzzjoni: …
         4.3.   Konfigurazzjoni tal-bibien u numru ta’ bibien: …
         4.4.   Tpinġijiet tal-lukketti tal-bibien u tal-komponenti li jżommuhom u l-pożizzjoni tagħhom fuq il-bibien: …
         4.5.   Numru ta’ sits: …
         4.6.   Punti R: …
         4.7.   Deskrizzjoni dettaljata tal-kabina tat-tip ta’ vettura inklużi l-qisien, il-konfigurazzjoni u l-materjali kostitwenti tagħha u t-twaħħil tagħha ma’ kwalunkwe frejm tax-xażi: …
         4.8.   Tpinġijiet tal-kabina u ta’ dawk il-partijiet tal-arranġament intern tagħha li jistgħu jinfluwenzaw l-ispazju li jibqa’: …
         5.   Stering …
         5.1.   Dijagramma(i) skematiku(skematiċi) tal-kontroll(i) tal-istering: …
         5.2.   Firxa u metodu ta’ aġġustament (jekk ikun hemm) tal-kontroll tal-istering …
         
            Parti 2
         
         KOMUNIKAZZJONI
         (format massimu: A4 (210 × 297 mm))
         
                     
                        
                  
                  
                     
                                 maħruġa minn
                              
                              
                                 :
                              
                              
                                 L-isem tal-amministrazzjoni
                                 …
                                 …
                                 …
                              
                           
               
                     li tikkonċerna (4)
                     
                  
                  
                     :
                  
                  
                     Approvazzjoni mogħtija
                     Approvazzjoni estiża
                     Approvazzjoni rrifjutata
                     Approvazzjoni rtirata
                     Il-produzzjoni mwaqqfa għalkollox
                  
               ta’ tip ta’ vettura fir-rigward tal-protezzjoni tal-okkupanti tal-kabina ta’ vettura skont ir-Regolament Nru 29.
         Approvazzjoni Nru … Estensjoni Nru …
         1.   Isem jew marka kummerċjali tal-vettura: …
         2.   Tip ta’ vettura: …
         3.   Isem u indirizz tal-manifattur: …
         4.   Fejn applikabbli, l-isem u l-indirizz tar-rappreżentant tal-manifattur: …
         5.   Deskrizzjoni qasira tad-disinn tal-kabina u l-metodu ta’ twaħħil: …
         6.   Vettura mressqa għall-approvazzjoni fi: …
         7.   Is-servizz tekniku responsabbli għat-twettiq tat-testijiet tal-approvazzjoni: …
         8.   Data tar-rapport maħruġ minn dak is-servizz: …
         9.   Numru tar-rapport maħruġ minn dak is-servizz: …
         10.   Approvazzjoni mogħtija/irrifjutata/estiża/irtirata (4)…
         11.   Pożizzjoni tal-marka ta’ approvazzjoni fuq il-vettura: …
         12.   Post: …
         13.   Data: …
         14.   Firma: …
         Il-lista tad-dokumenti sottomessi quddiem is-Servizz Amministrattiv li ta l-approvazzjoni hija mehmuża ma’ din il-komunikazzjoni u tista’ tinkiseb fuq talba.
         
            (1)  Kif iddefinit fl-Anness 7 tar-Riżoluzzjoni Konsolidata dwar il-Kostruzzjoni tal-Vetturi (R.E.3). TRANS/WP.29/78/Rev.1/Amend. 2 kif emendat l-aħħar mill-Emenda 4).
         
            (2)  Kabina fuq il-magna tfisser konfigurazzjoni li fiha aktar minn nofs it-tul tal-magna lura mill-aktar punt ’il quddiem tal-bażi tal-windskrin u l-hub tar-rota tal-istering tkun fl-ewwel kwart tat-tul tal-vettura.
         
            (3)  Ħassar fejn mhuwiex applikabbli (hemm każijiet fejn ma jkun jeħtieġ jitħassar xejn għax ikun hemm aktar minn risposta waħda applikabbli).
         
            (4)  Aqta’ barra dak li ma japplikax.
      
      
         ANNESS 2
         
            ARRANĠAMENTI TAL-MARKI TAL-APPROVAZZJONI
         
         MUDELL A
         (Ara l-paragrafu 4.4 ta’ dan ir-Regolament)
         
            
         Il-marka tal-approvazzjoni ta’ hawn fuq li tkun imwaħħla ma’ vettura turi li t-tip ta’ vettura kkonċernat, fir-rigward tal-protezzjoni tal-okkupanti tal-kabina ta’ vettura kummerċjali, ġie approvat fil-Pajjiżi l-Baxxi (E 4), bin-numru 032439. L-ewwel żewġ ċifri tan-numru tal-approvazzjoni jindikaw ir-Regolament Nru 29 diġà inkluż fis-serje 03 tal-emendi meta ngħatat l-approvazzjoni.
         MUDELL B
         
            
         Il-marka tal-approvazzjoni ta’ hawn fuq li tkun imwaħħla ma’ vettura turi li t-tip ta’ vettura kkonċernat ġie approvat fil-Pajjiżi l-Baxxi (E 4) skont ir-Regolamenti Nru 29 u Nru 24 (1). (Fil-każ tar-Regolament imsemmi l-aħħar, il-koeffiċjent tal-assorbiment korrett huwa 1,30 m–1). In-numri tal-approvazzjoni jindikaw li fid-dati li fihom ingħataw dawn l-approvazzjonijiet, ir-Regolamenti Nru 29 u Nru 24 kienu jinkludu s-serje 03 tal-emendi.
         
            (1)  It-tieni numru qed jingħata biss bħala eżempju.
      
      
         ANNESS 3
         
            Il-PROĊEDURA TAT-TESTIJIET
         
         1.   Il-bibien
         
         Qabel it-testijiet, il-bibien tal-kabina għandhom jingħalqu iżda mhux jissakkru.
         2.   Il-magna
         
         Għat-test A, il-magna, jew mudell ekwivalenti għaliha fil-piż, fid-dimensjonijiet u fil-muntatura, għandha titwaħħal fil-vettura.
         3.   Il-kabina
         
         Il-kabina għandha tkun mgħammra bil-mekkaniżmu tal-istering, bl-istering, bil-panew tal-istrumenti u bis-sits tas-sewwieq u tal-passiġġieri. L-istering u l-pożizzjoni bilqiegħda għandhom jiġu aġġustati fil-pożizzjonijiet tagħhom għal użu normali kif stipulat mill-manifattur.
         4.   L-ankraġġ tal-kabina
         
         Għat-test A, il-kabina għandha tiġi mmontata fuq vettura. Għat-testijiet В u C, il-kabina għandha, skont kif jagħżel il-manifattur, tiġi mmontata fuq vettura jew fuq frejm separat. Il-vettura jew il-frejm għandhom jitwaħħlu kif previst fl-Appendiċi 1 ta’ dan l-anness.
         5.   It-test tal-impatt frontali (test A)
         
         
            Figura 1
         
         
            Test tal-impatt frontali (test A)
         
         5.1.   L-impattatur għandu jkun tal-azzar u l-massa tiegħu għandha tkun imqassma b’mod uniformi; il-massa tiegħu ma għandhiex tkun inqas minn 1 500 kg. Is-superfiċje tad-daqqa tal-impattatur, rettangolari u ċatta, għandha tkun wiesgħa 2 500 mm u għolja 800 mm (ara b u h fil-figura 1). Ix-xfar tiegħu għandhom ikunu ttundjati għal raġġ ta’ kurvatura ta’ 10 mm ± 5 mm.
         5.2.   Il-muntatura tal-impattatur għandu jkollha binja riġida. L-impattatur għandu jkun imdendel liberament minn żewġ travi mwaħħla miegħu b’mod riġidu u bi spazju ta’ mhux inqas minn 1 000 mm ’il bogħod minn xulxin (ara f fil-figura 1). It-travi m’għandhomx ikunu inqas twal minn 3 500 mm mill-assi ta’ sospensjoni għaċ-ċentru ġeometriku tal-impattatur (L fil-figura 1).
         5.3.   L-impattatur għandu jiġi ppożizzjonat b’mod u manjiera li fil-pożizzjoni vertikali:
         
                     5.3.1.
                  
                  
                     il-wiċċ tad-daqqa tal-impattatur ikun qed imiss mal-parti ta’ quddiem nett tal-vettura;
                  
               
                     5.3.2.
                  
                  
                     iċ-ċentru ta’ gravità tiegħu jkun c = 50 + 5/– 0 mm ’l isfel mill-punt R tas-sit tas-sewwieq; u
                  
               
                     5.3.3.
                  
                  
                     iċ-ċentru ta’ gravità tiegħu jkun fil-pjan lonġitudinali medjan tal-vettura.
                  
               5.4.   L-impattatur għandu jaħbat mal-kabina minn quddiem fid-direzzjoni lejn in-naħa ta’ wara tal-kabina. Id-direzzjoni tal-impatt għandha tkun orizzontali u għandha tkun parallela mal-pjan lonġitudinali medjan tal-vettura.
         5.5.   L-enerġija tal-impatt għandha tkun:
         
                     5.5.1.
                  
                  
                     29,4 kJ fil-każ ta’ vetturi tal-kategorija N1 u ta’ vetturi tal-kategorija N2 b’massa grossa tal-vettura li ma taqbiżx is-7,5 tunnellati.
                  
               
                     5.5.2.
                  
                  
                     55 kJ fil-każ ta’ vetturi tal-kategorija N3 u ta’ vetturi tal-kategorija N2 b’massa grossa tal-vettura li taqbeż is-7,5 tunnellati.
                  
               6.   Test tal-impatt tal-pilastru ta’ quddiem (Test B)
         
         
            Figura 2
         
         
            Test tal-impatt tal-pilastru ta’ quddiem (Test B)
         
         6.1.   L-impattatur għandu jkun riġidu u l-massa tiegħu għandha tkun imqassma b’mod uniformi; il-massa tiegħu ma għandhiex tkun inqas minn 1 000 kg. L-impattatur għandu jkollu għamla ta’ ċilindru b’dijametru d taċ-ċilindru ta’ 600 ± 50 mm u b’tul b ta’ mhux inqas minn 2 500 mm. Ix-xfar tiegħu għandhom ikunu ttundjati għal raġġ ta’ kurvatura ta’ mhux inqas minn 1,5 mm.
         6.2.   Il-muntatura tal-impattatur għandha tkun ta’ binja riġida. L-impattatur għandu jkun imdendel liberament minn żewġ travi mwaħħla miegħu b’mod riġidu u bi spazju ta’ mhux inqas minn f = 1 000 mm ’il bogħod minn xulxin. It-travi ma għandhomx ikunu inqas minn L = 3 500 mm mill-assi tas-sospensjoni saċ-ċentru ġeometriku tal-impattatur tal-ballun tal-azzar (bob impactor).
         6.3.   L-impattatur għandu jiġi ppożizzjonat b’mod u manjiera li meta s-sospensjoni tiegħu tkun f’pożizzjoni vertikali:
         
                     6.3.1.
                  
                  
                     il-wiċċ tad-daqqa tal-impattatur ikun qed imiss mal-parti ta’ quddiem nett tal-kabina;
                  
               
                     6.3.2.
                  
                  
                     il-linja lonġitudinali medjana tiegħu tkun orizzontali u perpendikulari mal-pjan vertikali lonġitudinali medjan tal-kabina;
                  
               
                     6.3.3.
                  
                  
                     iċ-ċentru ta’ gravità tiegħu jkun nofs triq bejn il-gwarniċ ta’ isfel u ta’ fuq tal-windskrin, kif imkejjel tul il-windskrin u tul il-pjan vertikali lonġitudinali medjan tal-kabina;
                  
               
                     6.3.4.
                  
                  
                     iċ-ċentru ta’ gravità tiegħu jkun fil-pjan lonġitudinali medjan tal-kabina;
                  
               
                     6.3.5.
                  
                  
                     it-tul tiegħu jkun imqassam indaqs fuq il-wisa’ kollu tal-vettura u sovrapost fuq il-wisa’ kollu taż-żewġ pilastri A.
                  
               6.4.   L-impattatur għandu jaħbat mal-kabina minn quddiem fid-direzzjoni lejn in-naħa ta’ wara tal-kabina. Id-direzzjoni tal-impatt għandha tkun orizzontali u parallela mal-pjan lonġitudinali medjan tal-vettura.
         6.5.   L-enerġija tal-impatt għandha tkun 29,4 kJ.
         7.   Test tas-saħħa tas-saqaf (Test С)
         
         
            Figura 3
         
         
            Test tas-saħħa tas-saqaf (Test C)
         
         7.1.   Għall-vetturi tal-kategorija N2 b’massa grossa tal-vettura li taqbeż is-7,5 tunnellati u tal-kategorija N3, iż-żewġ testijiet kif deskritti fil-paragrafi 7.3 u 7.4 hawn taħt, f’dak l-ordni, għandhom jitwettqu fuq l-istess kabina.
         7.2.   Għall-vetturi tal-kategorija N2 b’massa grossa tal-vettura li ma taqbiżx is-7,5 tunnellati u tal-kategorija N1, għandu jitwettaq biss it-test kif deskritt fil-paragrafu 7.4. hawn taħt.
         7.3.   Il-pre-loading dinamiku tal-vetturi tal-kategorija N2 b’massa grossa tal-vettura li taqbeż is-7,5 tunnellati u tal-kategorija N3 (ara P1 fil-figura 3).
         7.3.1.   L-impattatur għandu jkun riġidu u l-massa tiegħu għandha tkun imqassma b’mod uniformi; il-massa tiegħu ma għandhiex tkun inqas minn 1 500 kg.
         7.3.2.   Is-superfiċje tad-daqqa tal-impattatur għandha tkun rettangolari u ċatta. Id-dimensjonijiet tiegħu għandhom ikunu kbar biżżejjed biex, meta jiġi ppożizzjonat skont il-paragrafu 7.3.3 hawn taħt, ma jkun hemm l-ebda kuntatt bejn il-kabina u x-xfar tal-impattatur.
         7.3.3.   L-impattatur u/jew il-kabina għandhom jiġu ppożizzjonati b’mod u manjiera li, meta jseħħ l-impatt:
         
                     7.3.3.1.
                  
                  
                     il-wiċċ tad-daqqa tal-impattatur ikun f’angolu ta’ 20° mal-pjan lonġitudinali medjan tal-kabina. L-impattatur jew il-kabina jistgħu jiġu inklinati;
                  
               
                     7.3.3.2.
                  
                  
                     il-wiċċ tad-daqqa tal-impattatur ikopri t-tul kollu tan-naħa ta’ fuq tal-kabina;
                  
               
                     7.3.3.3.
                  
                  
                     il-linja lonġitudinali medjana tal-impattatur tkun orizzontali u parallela mal-pjan lonġitudinali medjan tal-kabina.
                  
               7.3.4.   L-impattatur għandu jaħbat man-naħa ta’ fuq tal-kabina b’tali mod li meta jseħħ l-impatt, jiġu sodisfatti l-preskrizzjonijiet tal-paragrafu 7.3.3 hawn fuq. Id-direzzjoni tal-impatt għandha tkun perpendikulari mas-superfiċje tal-impattatur u perpendikulari mal-linja lonġitudinali medjana tal-kabina. L-impattatur jew il-kabina jistgħu jkunu qed jiċċaqilqu, sakemm ir-rekwiżiti tal-ippożizzjonar jiġu sodisfatti.
         7.3.5.   L-enerġija tal-impatt għandha tkun minimu ta’ 17,6 kJ.
         7.4.   It-test tas-saħħa tas-saqaf (ara P2 fil-figura 3)
         7.4.1.   L-apparat tal-piż għandu jkun tal-azzar u l-massa tiegħu għandha tkun imqassma b’mod uniformi.
         7.4.2.   Il-wiċċ tal-piż tal-apparat għandu jkun rettangolari u ċatt. Id-dimensjonijiet tiegħu għandhom ikunu kbar biżżejjed biex, meta jiġi ppożizzjonat skont il-paragrafu 7.4.4 hawn taħt, ma jkun hemm l-ebda kuntatt bejn il-kabina u x-xfar tal-apparat.
         7.4.3.   Sistema ta’ tnaqqis tal-frizzjoni (bearing) lineari tista’ tiġi inkluża bejn l-apparat u l-istruttura ta’ appoġġ tiegħu biex tippermetti li s-saqaf tal-kabina jagħmel moviment laterali ’l bogħod min-naħa li tkun ħadet id-daqqa fil-fażi tal-pre-loading tal-paragrafu 6.3, jekk applikabbli.
         7.4.4.   L-apparat tal-piż għandu jiġi ppożizzjonat b’mod u manjiera li, matul it-test:
         
                     7.4.4.1.
                  
                  
                     ikun parallel mal-pjan x-y tax-xażi;
                  
               
                     7.4.4.2.
                  
                  
                     jiċċaqlaq b’mod parallel mal-assi vertikali tax-xażi;
                  
               
                     7.4.4.3.
                  
                  
                     il-wiċċ tal-piż tiegħu jkopri s-superfiċje kollha tas-saqaf tal-kabina.
                  
               7.4.5.   L-apparat tal-piż għandu japplika piż statiku fuq is-saqaf tal-kabina, liema piż jikkorrispondi għall-massa massima awtorizzata għall-fus jew fusien ta’ quddiem tal-vettura, soġġetta għal massimu ta’ 98 kN.
         
            Appendiċi 1
            
               ISTRUZZJONIJIET GĦAT-TWAĦĦIL TAL-VETTURI MAS-SODDA TAL-ITTESTJAR
            
            1.   Impatt frontali
            
            It-test A għandu jiġi applikat għal kabina mmuntata fuq il-vettura b’dan il-mod (ara l-figura 1 hawn taħt).
            1.1.   Ktajjen jew ħbula ta’ ankraġġ
            
            Il-ktajjen jew il-ħbula kollha ta’ ankraġġ għandhom ikunu tal-azzar u għandhom ikunu kapaċi jifilħu piż ta’ trazzjoni ta’ mill-inqas 10 tunnellati.
            1.2.   Imblukkar tal-frejm tax-xażi
            
            Il-partijiet lonġitudinali tal-frejm tax-xażi għandhom iserrħu fuq blokok tal-injam fil-wisa’ kollu tagħhom u f’tul ta’ mhux inqas minn 150 mm. Ix-xfar ta’ quddiem tal-blokok ma għandhomx ikunu quddiem l-aktar punt lura tal-kabina u lanqas ma għandhom ikunu fuq wara tal-punt nofsani tad-distanza bejn ir-roti. Fuq talba tal-manifattur, il-frejm tax-xażi għandu jiġi ssettjat skont il-forma li jieħu meta jkun mgħobbi.
            1.3.   Twaħħil lonġitudinali
            
            Il-moviment lura tal-frejm tax-xażi għandu jkun limitat għall-ktajjen jew il-ħbula A mwaħħlin man-naħa ta’ quddiem tal-frejm tax-xażi b’mod simmetriku meta mqabbel mal-assi lonġitudinali tiegħu filwaqt li l-punti ta’ twaħħil ma jkunux inqas minn 600 mm ’il bogħod minn xulxin. Il-ktajjen jew il-ħbula għandhom, meta jiġu stirati, jiffurmaw angolu ’l isfel ta’ mhux aktar minn 25° mal-orizzontali u l-projezzjoni tagħhom fuq pjan orizzontali għandha tifforma angolu ta’ mhux aktar minn 10° mal-assi lonġitudinali tal-vettura. Il-ktajjen jew il-ħbula jistgħu jgħaddu minn fuq xulxin.
            1.4.   Twaħħil laterali
            
            Il-moviment laterali għandu jkun limitat bil-ktajjen jew bil-ħbula В imwaħħla mal-frejm tax-xażi b’mod simmetriku meta mqabbel mal-assi lonġitudinali tiegħu. Il-punti tat-twaħħil max-xażi m’għandhomx ikunu aktar minn 5 m u mhux inqas minn 3 m min-naħa ta’ quddiem tal-vettura. Il-ktajjen jew il-ħbula għandhom, meta jiġu stirati, jiffurmaw angolu ’l isfel ta’ mhux aktar minn 20° mal-orizzontali u l-projezzjoni tagħhom fuq pjan orizzontali għandha tifforma angolu ta’ mhux inqas minn 25° u mhux aktar minn 45° mal-assi lonġitudinali tal-vettura.
            1.5.   L-istirar tal-ktajjen jew tal-ħbula u t-twaħħil fuq in-naħa ta’ wara
            
            Il-katina jew il-ħabel С għandhom, l-ewwel nett, jitqegħdilhom piż ta’ madwar 1 kN. Il-laxk kollu fl-erba’ ktajjen jew ħbula A u В imbagħad għandu jittella’ ’l fuq u l-katina jew il-ħabel С għandhom jinġibdu b’forza tensili ta’ mhux inqas minn 10 kN. L-angolu tal-katina jew tal-ħabel С mal-pjan orizzontali m’għandux jaqbeż il-15°. Għandha tiġi applikata forza ta’ imblukkar vertikali ta’ mhux inqas minn 500 N fil-punt D bejn il-frejm tax-xażi u l-art.
            1.6.   Muntatura ekwivalenti
            
            Fuq talba tal-manifattur, it-test jista’ jitwettaq bil-kabina mmuntata fuq frejm speċjali, bil-kundizzjoni li jintwera li dan il-metodu ta’ muntatura huwa ekwivalenti għall-muntatura fuq il-vettura.
            2.   Impatt tal-pilastri ta’ quddiem
            
            2.1.   Il-kabina mmuntata fuq il-vettura (ara l-figura 1)
            
            Għandhom jittieħdu miżuri biex jiġi żgurat li l-vettura ma tiċċaqlaqx b’mod konsiderevoli matul it-test. Għaldaqstant, għandu jittella’ l-hand-brake, jiddaħħal il-gear u jkun hemm feles mar-roti ta’ quddiem.
            2.2.   Il-kabina mmuntata fuq frejm
            
            Għandhom jittieħdu miżuri biex jiġi żgurat li l-kabina ma tiċċaqlaqx b’mod konsiderevoli matul it-test.
            3.   Is-saħħa tas-saqaf
            
            3.1.   Il-kabina mmuntata fuq il-vettura
            
            Għandhom jittieħdu miżuri biex jiġi żgurat li l-vettura ma tiċċaqlaqx b’mod konsiderevoli matul it-test. Għaldaqstant, għandu jittella’ l-hand-brake, jiddaħħal il-gear u jkun hemm feles mar-roti ta’ quddiem. Id-deformazzjoni tad-diversi komponenti tas-sospensjoni (molol, tajers, eċċ.) għandha tiġi eliminata permezz ta’ partijiet riġidi.
            3.2.   Il-kabina mmuntata fuq frejm
            
            Għandhom jittieħdu miżuri biex jiġi żgurat li l-frejm ma jiċċaqlaqx b’mod konsiderevoli matul it-test.
            
               Figura 1
            
            
               Test tal-impatt frontali
            
            
               
            Test ta 'immaġni
            
               Il-kabina mmontata fuq il-vettura
            
            
               
         
         
            Appendiċi 2
            
               IL-MANIKIN LI GĦANDU JINTUŻA BIEX JIĠI VVERIFIKAT L-ISPAZJU TAS-SOPRAVIVENZA
            
            
               
         
      
      
         ANNESS 4
         
            IL-PROĊEDURA BIEX JIĠU DDETERMINATI L-PUNT “H” U L-ANGOLU REALI TAT-TORSO F’POŻIZZJONIJIET BILQIEGĦDA FIL-VETTURI BIL-MUTUR
         
         1.   L-għan
         
         Il-proċedura deskritta f’dan l-anness tintuża biex ikun stabbilit fejn jinsab il-punt “H” u l-angolu reali tat-torso għal pożizzjoni waħda, jew għal aktar pożizzjonijiet, ta’ bilqiegħda f’vettura bil-mutur u biex tkun ivverifikata r-relazzjoni tad-dejta mkejla għall-ispeċifikazzjonijiet tad-disinn mogħtija mill-manifattur tal-vettura (1).
         2.   Definizzjonijiet
         
         Għall-għanijiet ta’ dan l-anness:
         2.1.   “Id-dejta ta’ referenza” tfisser karatteristika waħda jew diversi karatteristiċi minn dawn li ġejjin ta’ pożizzjoni bil-qiegħda:
         
                     2.1.1.
                  
                  
                     il-punt “H” u l-punt “R” u r-relazzjoni tagħhom,
                  
               
                     2.1.2.
                  
                  
                     l-angolu reai tat-torso u l-angolu tad-disinn tat-torso u r-relazzjoni tagħhom.
                  
               2.2.   “Il-magna tridimensjonali tal-punt ‘H’” (magna 3-D “H”) tfisser l-apparat użat għad-determinazzjoni tal-punti “H” u tal-angoli reali tat-torso. Dan l-apparat huwa deskritt fl-Appendiċi 1 għal dan l-anness;
         2.3.   Il-punt “H” tfisser iċ-ċentru tal-pern tat-torso u tal-koxxa tal-magna 3-D H installata fis-sit tal-vettura skont il-paragrafu 4 ta’ hawn taħt. Il-punt “H” jinstab fiċ-ċentru tal-linja ċentrali tal-apparat li hi bejn il-buttuni tal-viżjoni tal-punt “H” fuq kull naħa tal-magna 3-D H. Il-punt “H” jikkorrispondi teoretikament għall-punt “R” (għat-tolleranzi, ara l-paragrafu 3.2.2 isfel). Ladarba jkun iddeterminat skont il-proċedura deskritta fil-paragrafu 4, il-punt “H” jitqies bħala fiss f’relazzjoni mal-istruttura tal-kuxxin tas-sit u li jiċċaqlaq magħha meta s-sit ikun aġġustat.
         2.4.   “Il-punt ‘R’” jew “il-punt ta” referenza ta’ bilqiegħda’ ifissru punt ta’ disinn iddefinit minn manifattur tal-vettura għal kull pożizzjoni bilqiegħda u stabbilit fir-rigward tas-sistema tridimensjonali ta’ referenza.
         2.5.   “Il-linja tat-torso” tfisser il-linja ċentrali tas-sonda tal-magna 3-D H meta s-sonda tkun fil-pożizzjoni għalkollox lura.
         2.6.   “L-angolu reali tat-torso” tfisser l-angolu mkejjel bejn linja vertikali mil-punt ‘H’ u l-linja tat-torso bl-użu tal-angolu ta’ wara tal-kwadrant fil-magna 3-D H. L-angolu reali tat-torso jikkorrispondi teoretikament mal-angolu tat-torso ddiżinjat (għat-tolleranzi ara l-paragrafu 3.2.2 hawn taħt).
         2.7.   “L-angolu tat-torso skont id-disinn” tfisser il-qisien tal-angolu bejn linja vertikali li tgħaddi mill-punt “R” u l-linja tat-torso f’pożizzjoni li tikkorrispondi mal-pożizzjoni skont id-disinn tad-dahar tas-sit stabbilit mill-manifattur tal-vettura.
         2.8.   “Il-pjan ċentrali tal-okkupant” (C/LO) tfisser il-pjan medjan tal-magna 3-D H imqiegħed f’kull pożizzjoni ta’ bilqiegħda indikata; huwa rrappreżentat mill-koordinat tal-punt “H” fuq l-assi Y. Għas-sits individwali, il-pjan ċentrali tas-sit jikkoinċidi mal-pjan ċentrali tal-okkupant. Għas-sits l-oħra, il-pjan ċentrali tal-okkupant ikun speċifikat mill-manifattur.
         2.9.   “Sistema ta’ referenza tridimensjonali” tfisser sistema kif inhi deskritta fl-Appendiċi 2 ta’ dan l-Anness.
         2.10.   “Marki ta’ riferiment” huma punti fiżiċi (toqob, uċuh, marki jew marki forma ta’ sinniet) fuq il-bodi tal-vettura ddefiniti mill-manifattur;
         2.11.   “Attitudni ta’ qisien tal-vettura” tfisser il-pożizzjoni tal-vettura ddefinita mill-koordinati tal-marki ta’ riferiment fis-sistema ta’ referenza tridimensjonali.
         3.   Ħtiġijiet
         
         3.1.   It-tressiq tad-dejta
         Għal kull pożizzjoni bilqiegħda fejn hija meħtieġa d-dejta ta’ referenza biex turi konformità mad-dispożizzjonijiet ta’ dan ir-Regolament, id-dejta kollha li ġejja, jew selezzjoni xierqa minnha għandha titressaq fil-formola indikata fl-Appendiċi 3 ta’ dan l-Anness:
         
                     3.1.1.
                  
                  
                     il-koordinati tal-punt “R” b’relazzjoni mas-sistema ta’ referenza tridimensjonali;
                  
               
                     3.1.2.
                  
                  
                     l-angolu ddiżinjat għat-torso;
                  
               
                     3.1.3.
                  
                  
                     l-indikazzjonijiet kollha meħtieġa biex jiġi aġġustat is-sit (jekk dan jista’ jiġi aġġustat) għall-pożizzjoni għall-qisien stipulat fil-paragrafu 4.3 hawn taħt.
                  
               3.2.   Ir-relazzjoni bejn id-dejta mkejla u l-ispeċifikazzjonijiet tad-disinn
         
                  
                     3.2.1.
                  
                  
                     Il-koordinati tal-punt “H” u l-valur tal-angolu reali tat-torso miksub permezz tal-proċedura stipulata fil-paragrafu 4 hawn taħt għandhom jiġu mqabbla, rispettivament, mal-koordinati tal-punt “R” u l-valur tal-angolu tat-torso fid-disinn indikat mill-manifattur tal-vettura.
                  
               
                  
                     3.2.2.
                  
                  
                     Il-pożizzjonijiet relattivi tal-punt “R” u l-punt “H” u r-relazzjoni bejn l-angolu tat-torso ddiżinjat u l-angolu reali tat-torso jkunu meqjusa aċċettabbli għall-pożizzjoni bilqiegħda kkonċernata jekk il-punt “H”, kif iddefinit mill-koordinati tiegħu, ikun fi kwadru li l-ġnub tiegħu jkunu twal 50 mm u d-djagonali tagħhom jissallbu fil-punt “R”, u jekk id-differenza bejn l-angolu reali tat-torso u l-angolu ddiżinjat tat-torso hija ta’ bejn 5° u inqas.
                  
               
                  
                     3.2.3.
                  
                  
                     Jekk dawn il-kundizzjonijiet ikunu sodisfatti, il-punt “R” u l-angolu ddiżinjat tat-torso għandhom jintużaw biex juru l-konformità mad-dispożizzjonijiet ta’ dan ir-Regolament.
                  
               
                  
                     3.2.4.
                  
                  
                     Jekk il-punt “H” jew l-angolu reali tat-torso ma jissodisfawx il-ħtiġijiet tal-punt 3.2.2 ta’ hawn fuq, il-punt “H” u l-angolu reali tat-torso għandhom jitkejlu darbtejn oħra (tliet darbiet b’kollox). Jekk ir-riżultati ta’ tnejn minn dawn it-tliet operazzjonijiet jissodisfaw il-ħtiġijiet, japplikaw il-kundizzjonijiet stipulati fil-paragrafu 3.2.3 ta’ hawn fuq.
                  
               
                  
                     3.2.5.
                  
                  
                     Jekk ir-riżultati ta’ mill-inqas tnejn minn dawn it-tliet operazzjonijiet deskritti fil-paragrafu 3.2.4 ta’ hawn fuq ma jissodisfawx il-ħtiġijiet tal-paragrafu 3.2.2, jew jekk ma tistax issir verifika minħabba li l-manifattur tal-vettura ma tax informazzjoni dwar il-punt “R” jew dwar l-angolu ddiżinjat tat-torso, għandhom jintużaw il-punt tat-tislib tat-tliet punti mkejlin jew il-medja tat-tliet angoli mkejlin u jkunu meqjusa li huma applikabbli fil-każijiet kollha fejn jissemma l-punt “R” jew l-angolu ddiżinjat tat-torso f’dan ir-Regolament.
                  
               4.   Il-proċedura għad-Determinazzjoni tal-Punt “H” u l-Angolu Reali tat-Torso
         
         4.1.   Il-vettura għandha tiġi prekondizzjonata, fid-diskrezzjoni tal-manifattur, f’temperatura ta’ 20 ± 10 °C biex ikun żgurat li l-materjal tas-sit jasal għat-temperatura ambjentali. Jekk ħadd qatt ma poġġa fis-sit li se jiġi kkontrollat, għandha tpoġġi persuna, jew jitpoġġa oġġett li jiżen bejn 70 u 80 kg, darbtejn għal minuta kull darba, biex jilwi l-kuxin u d-dahar. Fuq talba tal-manifattur, il-muntaturi kollha tas-sits għandhom jibqgħu vojta għal perjodu minimu ta’ 30 minuta qabel l-installazzjoni tal-magna 3-D H.
         4.2.   Il-vettura għandha tkun fil-pożizzjoni ta’ kejl iddefinita fil-paragrafu 2.11 ta’ hawn fuq.
         4.3.   Is-sit, jekk ikun jista’ jiġi aġġustat, għandu l-ewwel ikun aġġustat għall-pożizzjoni l-aktar lura ta’ sewqan jew ta’ ġarr, kif indikat mill-manifattur tal-vettura, filwaqt li jitqies biss l-aġġustament lonġitudinali tas-sit, u jkun eskluż il-moviment tas-sit li jintuża għal finijiet oħra li ma jkunux dawk ta’ sewqan jew ta’ ġarr normali. Meta jkunu jeżistu modi oħra ta’ aġġustament tas-sit (vertikali, angolari, tad-dahar tas-sit, eċċ.) dawn imbagħad se jkunu aġġustati għall-pożizzjoni speċifikata mill-manifattur tal-vettura. Għas-sits bis-sospensjoni, il-pożizzjoni vertikali għandha tkun iffissata b’mod riġidu b’mod li tikkorrispondi għal pożizzjoni normali ta’ sewqan skont kif ikun speċifikat mill-manifattur.
         4.4.   Iż-żona tal-pożizzjoni ta’ bilqiegħda li tkun ħadet il-magna 3-D H għandha tkun miksija bi drapp tal-qoton tal-musulina, ta’ daqs biżżejjed u ta’ tessut adattat, deskritt bħala drapp tal-qoton sempliċi li jkollu 18,9 ħajt għal kull ċm2 u li jiżen 0,228 kg/m2 jew li jkun drapp innitjat jew li ma jkunx minsuġ li jkollu karatteristiċi ekwivalenti.
         Jekk it-test isir fuq sit barra mill-vettura, l-art li fuqha jitpoġġa s-sit għandu jkollha l-istess karatteristiċi essenzjali (2) bħall-art tal-vettura li fiha jkun hemm il-ħsieb li jintuża s-sit.
         4.5.   Qiegħed is-sit u l-immontar tad-dahar tal-magna 3-D H b’mod u manjiera li l-pjan ċentrali tal-okkupant (C/LO) jikkoinċidi mal-pjan ċentrali tal-magna 3-D H. Fuq talba tal-manifattur, il-magna 3-D H tista’ tiġi mċaqilqa ’l ġewwa fejn għandu x’jaqsam is-C/LO jekk il-magna 3-D H titqiegħed tant ’il barra li t-tarf tas-sit mhux se jħalli l-livellar tal-magna 3-D H.
         4.6.   Waħħal l-immontar tas-sieq u tan-naħa t’isfel tar-riġel mal-immontar tal-qiegħ tas-sit, jew b’mod individwali jew billi tuża t-T-bar u l-immontar tan-naħa t’isfel tar-riġel. Il-linja li tgħaddi mill-buttuni tal-vista tal-punt “H” għandha tkun parallela mal-art u perpendikulari mal-pjan ċentrali lonġitudinali tas-sit.
         4.7.   Aġġusta l-pożizzjonijiet tas-sieq u tar-riġel tal-magna 3-D H kif ġej:
         
                     4.7.1.
                  
                  
                     Il-pożizzjoni ta’ bilqiegħda ppjanata: is-sewwieq u passiġġier fuq quddiem u fin-naħa ta’ barra.
                     
                                 4.7.1.1.
                              
                              
                                 L-immontar kemm tas-sieq kif ukoll tar-riġel għandhom ikunu mċaqalqa ’l quddiem b’mod u manjiera li s-saqajn jieħdu pożizzjonijiet naturali mal-art, bejn il-pedali tat-tħaddim jekk dan ikun meħtieġ. Fejn ikun possibbli, is-sieq xellugija għandha titqiegħed bejn wieħed u ieħor l-istess distanza fuq ix-xellug tal-pjan ċentrali tal-magna 3-D H bl-istess mod kif is-sieq leminija għandha titqiegħed fuq il-lemin. L-invell li jivverifika l-orjentazzjoni trasversali tal-magna 3-D H jinġieb għall-pożizzjoni orizzontali permezz ta’ aġġustament mill-ġdid tal-qiegħ tas-sit jekk ikun meħtieġ, jew billi jiġi aġġustat l-immontar tas-sieq u tar-riġel lejn wara. Il-linja li tgħaddi mill-buttuni tal-vista tal-punt “H” għandhom jinżammu perpendikulari għall-pjan ċentrali lonġitudinali tas-sit.
                              
                           
                                 4.7.1.2.
                              
                              
                                 Jekk ir-riġel xellugi ma jistax jinżamm parallel għar-riġel lemini u s-sieq xellugija ma tistax tiġi appoġġjata mill-istruttura, ċaqlaq is-sieq xellugija sakemm tkun appoġġjata. L-allinjament tal-buttuni tal-vista għandu jinżamm.
                              
                           
               
                     4.7.2.
                  
                  
                     Il-pożizzjoni ta’ bilqiegħda ppjanata: is-sit fuq wara ta’ barra
                     Għas-sits ta’ wara jew dawk awżiljarji, is-saqajn jitqiegħdu kif inhu speċifikat mill-manifattur. Jekk is-saqajn imbagħad iserrħu fuq partijiet mill-art li jkunu fuq livelli differenti, l-ewwel sieq li tiġi f’kuntatt mas-sit ta’ quddiem għandha sservi bħala referenza u s-sieq l-oħra għandha tkun irranġata b’mod u manjiera li l-invell li jagħti l-orjentazzjoni trasversali tas-sit tal-apparat jindika l-orizzontali.
                  
               
                     4.7.3.
                  
                  
                     Pożizzjonijiet ta’ bilqiegħda ppjanati oħrajn:
                     Il-proċedura ġenerali indikata fil-paragrafu 4.7.1 ta’ hawn fuq għandha tkun segwita minbarra dik li s-saqajn għandhom jitqiegħdu skont kif inhu speċifikat mill-manifattur tal-vettura.
                  
               4.8.   Applika l-piżijiet tan-naħa t’isfel tar-riġel u tal-koxxa u llivella l-magna 3-D H.
         4.9.   Inklina l-qiegħ ta’ wara ’l quddiem mal-waqfa ta’ quddiem u iġbed il-magna 3-D H ’il bogħod mid-dahar tas-sit permezz tat-T-bar. Ippożizzjona mill-ġdid il-magna 3-D H fuq is-sit permezz ta’ wieħed mill-metodi li ġejjin:
         
                     4.9.1.
                  
                  
                     Jekk il-magna 3-D H għandha t-tendenza li tiżżerżaq lura, uża l-proċedura li ġejja. Ħalli l-magna 3-D H tiżżerżaq lura sakemm ma jkunx hemm aktar bżonn piż orizzontali ’l quddiem li jrażżan fuq it-T-bar, jiġifieri sakemm il-qiegħ tas-sit jiġi f’kuntatt mad-dahar tas-sit. Jekk ikun hemm bżonn, ippożizzjona mill-ġdid in-naħa t’isfel tar-riġel.
                  
               
                     4.9.2.
                  
                  
                     Jekk il-magna 3-D H m’għandhiex it-tendenza li tiżżerżaq lura, uża l-proċedura li ġejja. Żerżaq il-magna 3-D H lura billi tapplika piż orizzontali lura fuq it-T-bar sakemm il-qiegħ tas-sit jiġi f’kuntatt mad-dahar tas-sit. (ara l-figura 2 tal-Appendiċi 1 għal dan l-anness).
                  
               4.10.   Applika piż ta’ 100 ± 10 N fuq il-montatura tad-dahar u tal-qiegħ tal-magna 3-D H fl-intersezzjoni tal-kwadrant tal-angolu tal-ġenbejn u tal-kisi tat-T-bar. Id-direzzjoni tal-applikazzjoni tal-piż għandha tinżamm tul linja li tgħaddi mill-intersezzjoni li ssemmiet aktar ’il fuq għal punt li jkun eżatt ’il fuq mill-kisi tal-iżbarra tal-koxxa (ara l-figura 2 tal-Appendiċi 1 għal dan l-Anness). Imbagħad bil-mod il-mod reġġa’ l-qiegħ ta’ wara għad-dahar tas-sit. Il-bqija tal-proċedura trid issir b’attenzjoni sabiex ikun evitat li l-magna 3-D H tiżżerżaq ’il quddiem.
         4.11.   Installa l-piżijiet leminija u xellugin tal-warrani u mbagħad, b’mod alternat, it-tmien piżijiet tat-torso. Żomm il-livell tal-magna 3-D H.
         4.12.   Inklina l-qiegħ ta’ wara ’l quddiem biex teħles it-tensjoni minn fuq id-dahar tas-sit. Ċaqlaq il-magna 3-D H minn naħa għall-oħra f’ark ta’ 10 gradi (5 gradi fuq kull naħa tal-pjan ċentrali vertikali) għal tliet ċikli sħaħ biex teħles kull frizzjoni li tkun inġemgħet bejn il-magna 3-D H u s-sit.
         Waqt l-azzjoni ta’ ċaqliq, it-T-bar tal-magna 3-D H jista’ jkollha t-tendenza li tiżvijja mill-allinjament orizzontali u vertikali speċifikat. Għalhekk it-T-bar trid titrażżan billi jiġi applikat piż laterali adattat waqt iċ-ċaqliq. It-T-bar trid tinżamm b’attenzjoni u l-istess attenzjoni trid tingħata waqt li tkun qed tiċċaqlaq il-magna 3-D H biex ikun żgurat li l-ebda piż esterjuri ma jkun applikat b’mod involontarju f’direzzjoni vertikali jew f’direzzjoni ’l quddiem u lura.
         Is-saqajn tal-magna 3-D H m’għandhomx jitrażżnu jew jinżammu waqt dan il-pass. Jekk is-saqajn ibiddlu l-pożizzjoni, għandhom jitħallew f’dik il-pożizzjoni għal dak il-ħin.
         B’attenzjoni reġġa’ l-qiegħ ta’ wara lejn id-dahar tas-sit u ċċekkja li ż-żewġ invelli jkunu fil-pożizzjoni żero. Jekk ikun sar xi ċaqliq tas-saqajn waqt l-operazzjoni taċ-ċaqliq tal-magna 3-D H, iridu jkunu ppożizzjonati mill-ġdid kif ġej:
         B’mod alternat, għolli kull sieq mill-art bl-ammont minimu neċessarju sakemm ma jkun hemm ebda moviment addizzjonali tas-sieq. Waqt li tkun qed tgħolli, is-saqajn għandhom ikunu ħielsa li jduru; u m’għandu jiġi applikat ebda piż minn quddiem jew mill-ġenb. Meta kull sieq titpoġġa lura fil-pożizzjoni t’isfel, l-għarqub irid ikun f’kuntatt mal-istruttura maħsuba għal dan.
         Iċċekkja li l-invell laterali jkun fil-pożizzjoni żero; jekk ikun meħtieġ, applika piż laterali fil-quċċata tal-qiegħ ta’ wara li jkun biżżejjed biex jillivella l-qiegħ tas-sit tal-magna 3-D H fuq is-sit.
         4.13.   Waqt li żżomm it-T-bar biex tevita li l-magna 3-D H tiżżerżaq ’il quddiem fuq il-kuxxin tas-sit, ipproċedi kif ġej:
         
                     (a)
                  
                  
                     reġġa’ l-qiegħ ta’ wara lejn id-dahar tas-sit;
                  
               
                     (b)
                  
                  
                     b’mod alternat applika u erħi piż orizzontali li qiegħed fuq lura, li ma jeċċedix il-25 N, lejn l-iżbarra tal-angolu ta’ wara f’għoli li bejn wieħed u ieħor ikun fiċ-ċentru tal-piżijiet tat-torso sakemm il-kwadrant tal-angolu tal-ġenbejn jindika li tkun intlaħqet pożizzjoni stabbli wara li nħeles il-piż. Għandu jkun hemm attenzjoni biex ikun żgurat li l-ebda piż esterjuri ’l isfel jew lejn il-ġenb ma jkun applikat lill-magna 3-D H. Jekk ikun hemm il-ħtieġa ta’ aġġustament ieħor fil-livelli tal-magna 3-D H, dawwar il-qiegħ ta’ wara ’l quddiem, illivella mill-ġdid, u rrepeti l-proċedura mill-paragrafu 4.12.
                  
               4.14.   Ħu l-qisien kollha:
         
                     4.14.1.
                  
                  
                     Il-koordinati tal-punt “H” jitkejlu fejn għandha x’taqsam is-sistema tridimensjonali ta’ referenza.
                  
               
                     4.14.2.
                  
                  
                     L-angolu effettiv tat-torso jinqara fil-kwadrant tal-angolu ta’ wara tal-magna 3-D H bis-sonda mqiegħda fil-pożizzjoni għalkollox lura.
                  
               4.15.   Jekk tkun mixtieqa ripetizzjoni tal-installazzjoni tal-magna 3-D H, l-immontar tas-sit għandu jitħalla bla piż għal perjodu minimu ta’ 30 minuta qabel ir-repetizzjoni. Il-magna 3-D H ma għandhiex titħalla bil-piż fuq l-immontar tas-sit għal aktar mill-ħin meħtieġ biex jitwettaq it-test.
         4.16.   Jekk is-sits fl-istess ringiela jistgħu jitqiesu bħala simili (sit f’forma ta’ bank, sits identiċi, eċċ.) għandu jkun iddeterminat punt “H” wieħed biss u “angolu effettiv tat-torso” wieħed biss għal kull ringiela ta’ sits, bil-magna 3-D H, deskritta fl-Appendiċi 1 għal dan l-Anness titqiegħed bilqiegħda f’post li jitqies bħala rappreżentattiv għar-ringiela. Dan il-post għandu jkun:
         
                     4.16.1.
                  
                  
                     fil-każ tar-ringiela ta’ quddiem, is-sit tas-sewwieq;
                  
               
                     4.16.2.
                  
                  
                     fil-każ tar-ringiela jew tar-ringieli ta’ wara, sit fuq in-naħa ta’ barra.
                  
               
            (1)  Fi kwalunkwe pożizzjoni bilqiegħda ħlief dik tas-sits ta’ quddiem fejn il-punt “H” ma jistax ikun iddeterminat billi tintuża l-“magna tridimensjonali tal-punt H” jew il-proċeduri, il-punt “R” indikat mill-manifattur jista’ jitqies bħala referenza skont id-diskrezzjoni tal-awtorità kompetenti.
         
            (2)  L-angolu tal-inklinazzjoni, id-differenza fl-għoli bil-muntatura tas-sit, bit-tessuti tas-superfiċje, eċċ.
         
            Appendiċi 1
            
               DESKRIZZJONI TAL-MAGNA TRIDIMENSJONALI TAL-PUNT “H”
                (1)
            
            (il-magna 3-D H)
            1.   Il-qigħan tad-dahar u tas-sit
            
            Il-qigħan tad-dahar u tas-sit huma magħmulin minn plastik u metall rinforzat; huma jissimulaw it-torso u l-koxxa umana u huma mpernjati b’mod mekkaniku fil-punt ‘H’. Jitqabbad kwadrant mas-sonda mpernjata fil-punt ‘H’ biex jitkejjel l-angolu effettiv tat-torso. Żbarra tal-koxxa li tista’ tiġi aġġustata, imqabbda mal-qiegħ tas-sit, tistabbilixxi l-linja ċentrali tal-koxxa u sservi bħala linja bażi għall-kwadrant tal-angolu tal-ġenbejn.
            2.   L-elementi tal-ġisem u tar-riġel
            
            Is-segmenti tal-parti t’isfel tar-riġel huma marbuta mal-montatura tal-qiegħ tas-sit fit-T-bar li jgħaqqad l-irkopptejn, li huwa estensjoni laterali tal-iżbarra tal-koxxa li tista’ tiġi aġġustata. Il-kwadranti huma inkorporati fis-segmenti tal-parti t’isfel tar-riġel biex ikejlu l-angoli tal-irkopptejn. Il-montaturi taż-żarbuna u tas-sieq huma kkalibrati biex jitkejjel l-angolu tas-sieq. Żewġ invelli jorjentaw l-apparat fl-ispazju. Il-piżijiet tal-elementi tal-ġisem jitqiegħdu fiċ-ċentri ta’ gravità korrispondenti biex jipprovdu penetrazzjoni ekwivalenti għal raġel ta’ 76 kg. Il-ġogi kollha tal-magna 3-D H għandhom jiġu ċċekkjati għall-ħelsien tal-movimenti mingħajr ma jkun hemm frizzjoni partikolari.
            
               Figura 1
            
            
               It-tfassil tal-elementi tal-magna 3-D H
            
            
               
            
               Figura 2
            
            
               Id-dimensjonijiet tal-elementi tal-magna 3-D H u d-distribuzzjoni tal-piż
            
            
               
            
               (1)  Għal dettalji dwar il-kostruzzjoni tal-magna 3-D H irreferi għas-Soċjetà tal-Inġiniera tal-Karozzi [Society of Automotive Engineers] (SAE), 400 Commonwealth Drive, Warrendale, Pennsylvania 15096, United States of America. Il-magna tikkorrispondi għal dik deskritta fl-Istandard ISO 6549: 1980.
         
         
            Appendiċi 2
            
               IS-SISTEMA TRIDIMENSJONALI TA’ REFERENZA
            
            
                     
                        1.
                     
                     
                        Is-sistema tridimensjonali ta’ referenza hija ddefinita minn tliet pjani ortogonali li jiġu stabbiliti mill-manifattur tal-vettura (ara l-figura) (1).
                     
                  
                     
                        2.
                     
                     
                        Il-pożizzjoni tal-kejl tal-vettura tiġi stabbilita billi l-vettura tkun ippożizzjonata fuq superfiċje ta’ appoġġ b’tali mod li l-koordinati tal-marki ta’ riferiment jikkorrispondu għall-valuri li ġew indikati mill-manifattur.
                     
                  
                     
                        3.
                     
                     
                        Il-koordinati tal-punt “R” u tal-punt “H” jiġu stabbiliti f’relazzjoni mal-marki ta’ riferiment li ġew iddefiniti mill-manifattur tal-vettura.
                     
                  
               
            
               (1)  Is-sistema ta’ referenza tikkorrispondi għall-Istandard ISO 4130, 1978.
         
      
      
         ANNESS 5
         
            ID-DEJTA TA’ REFERENZA LI TIKKONĊERNA L-POŻIZZJONIJIET BILQIEGĦDA
         
         1.   L-ikkodifikar tad-dejta ta’ referenza
         
         Id-dejta ta’ referenza hija elenkata b’mod konsekuttiv għal kull pożizzjoni ta’ bilqiegħda. Il-pożizzjonijiet ta’ bilqiegħda huma identifikati b’kodiċi ta’ żewġ numri. L-ewwel karattru huwa numru Għarbi u jindika r-ringiela tas-sits, li jingħaddu minn quddiem għal wara tal-vettura. It-tieni numru huwa ittra kapitali li tindika l-post tal-pożizzjoni ta’ bilqiegħda fir-ringiela, kif tidher fid-direzzjoni ta’ moviment ’il quddiem tal-vettura; għandhom jintużaw l-ittri li ġejjin:
         
                     L
                  
                  
                     =
                  
                  
                     xellug
                  
               
                     C
                  
                  
                     =
                  
                  
                     ċentru
                  
               
                     R
                  
                  
                     =
                  
                  
                     lemin
                  
               2.   Id-deskrizzjoni tal-pożizzjoni tal-kejl tal-vettura
         
         2.1.   Il-koordinati tal-marki ta’ riferiment
         
                      
                  
                  
                     X …
                  
               
                      
                  
                  
                     Y …
                  
               
                      
                  
                  
                     Z …
                  
               3.   Il-lista tad-dejta ta’ referenza
         
         3.1.   Il-pożizzjoni ta’ bilqiegħda: …
         3.1.1.   Il-koordinati tal-punt “R”
         
                      
                  
                  
                     X …
                  
               
                      
                  
                  
                     Y …
                  
               
                      
                  
                  
                     Z …
                  
               3.1.2.   L-angolu ddiżinjat tat-torso: …
         3.1.3.   L-ispeċifikazzjoni għal-aġġustament tas-sit (1)
         
         
                      
                  
                  
                     orizzontali: …
                  
               
                      
                  
                  
                     vertikali: …
                  
               
                      
                  
                  
                     angolari: …
                  
               
                      
                  
                  
                     angolu tat-torso: …
                  
               
            Nota: Elenka d-dejta ta’ referenza għal aktar pożizzjonijiet ta’ bilqiegħda taħt il-paragrafi 3.2, 3.3, eċċ.
         
            (1)  Ingassa fejn ma japplikax